  Майя Бывальцева 2021-тӥ арын федерал ёзын «Земский фельдшер» программае тупатонъёс пыртӥзы – табере отчы пыриськыны но коньдонэн юрттэт басьтыны быгато гуртысь фельдшер-акушер пунктэ ужаны вуэм акушеркаос но эмсузэръёс. Со сярысь Удмуртиысь тӧролэн но кивалтэтлэн пресс-службазы ивортӥз. Таяз арын элькунын «Земский доктор» но «Земский фельдшер» программаосъя 67 эмчиосты но 40 шор ёзо эм ужасьёсты гуртэ кыскыны чаклало. Со понна 120 миллион 500 сюрс манет висъямын. Эмъяськонниослэсь лыдметсэс, кытчы интыяськыны быгато ӧнерчиос, Удмуртиысь тазалыкез утёнъя министерствоысь тодыны луоз. «Земский доктор» программа Удмуртиын 2012-тӥ арысен ужа, «Земский фельдшер» - 2018-тӥ арысен 2020-тӥ арын та кык программаосъя гурт ёросъёсы 72 эмчиос но 36 фельдшеръёс уже интыяськизы. Азьвыл арен ӵошатыса, со кык поллы тросгес. Эмчиос 1 миллион манет, фельдшеръёс 500 сюрс манет басьто (улон инты туж кыдёкын яке отчы шуген шедьыны луэ ке, тыронъёс 1,5 миллион но 750 сюрс манет луыны быгато). Программаос ужатозь ёрос эмъяськонниосы 600 сюрслэсь трос адями ужаны интыяськиз. Тодэ вайытом, 2021-тӥ арын Удмуртиын «Здравоохранение» йӧскалык ӵектосъя 88 фельдшер-акушер пунктъёс усьтыны чакламын. Тегъёс: Тазалык Ижкар Удмуртия Земскийдоктор фельдшер эмсузэр гуртэмчиос тазалыкезутён  